《道中寄忆四首 其四 衲子大林》
明代·皇甫汸

岁晚东林树，淮南落木同。斋虚玄度月，江倚惠连风。

尘劫看为累，荣名悟是空。归期殊未得，持此报休公。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。